מיינקראפט דאנג'נס

מבוכי מיינקראפט (באנגלית: Minecraft Dungeons) הוא משחק בז'אנר ה-Dungeon crawler , ממבט שלישי שפותח על ידי חברת מוג'אנג ויצא לאור על ידי חברת Xbox Game Studios . המשחק, אשר מיועד לפלטפורמות Windows, Xbox One, פלייסטיישן 4 ונינטנדו סוויץ', יצא לשווקים ב-26 במאי 2020.

משחקיות 
זה הוא משחק עולם פתוח שמבוסס על משחק הווידאו הפופולרי של mojang: מיינקראפט. בדומה למשחקים אחרים בז'אנר ה-Dungeon crawler גם משחק זה הוא סוג של משחק תפקידים בו הגיבורים מנווטים בסביבת מבוך, נלחמים במפלצות שונות, נמנעים ממלכודות, צריכים לפתור חידות, ולבזוז אוצרות שונים לאורך הדרך.

עד ארבעה שחקנים יכולים לשחק במשחק יחד בו זמנית במחשב/קונסולת משחק אחת או דרך האינטרנט.

פיתוח 
המשחק פותח על ידי חברת מוג'אנג באמצעות המנוע הגרפי Unreal Engine 4 עבור הפלטפורמות Xbox One, Windows, פלייסטיישן 4 ונינטנדו סוויץ' המהדורות שיעבדו בקונסלה מפותחות על ידי חברת Double Eleven.

הפצה 
מועד היציאה של המשחק לשווקים היה ה-26 במאי 2020. גרסת הבטא של המשחק הייתה במקור זמינה לקבוצת משתמשים מצומצמת בין 25 במרץ ל-24 באפריל 2020.
כשהמשחק יצא לשווקים, הוא היה זמין ב"מהדורה רגילה" או ב"מהדורת הגיבורים", שכוללת חבילות תוכן ופריטים נוספים שזמינים להורדה.

ראו גם 
 מיינקראפט

קישורים חיצוניים

הערות שוליים

משחקי Xbox One
משחקי פלייסטיישן 4
משחקי נינטנדו סוויץ'
משחקי Windows
משחקי וידאו משנת 2020
משחקי וידאו שפותחו בשוודיה
מיינקראפט